મોડાસામાં કેટલાક દિવસથી વરસાદી ઝાપટા પડતાં કેટલાક વિસ્તારોમાં પાણી ભરાવાની સમસ્યાઓ ઉભી થઈ છે ત્યારે તાજેતરમાં નિર્માણ પામેલ હંગામી બસ સ્ટેશનના પ્રવેશવાના રસ્તે પાણી ભરાતાં કોંગ્રેસ દ્વારા નગરપાલિકાને પાણીના નિકાલ અંગે રજૂઆત કરવામાં આવી હતી. બસ સ્ટેન્ડ આગળ આવેલ સાંકળા રસ્તામાં વાહનોના ખડકલાને કારણે પાણીની સમસ્યાને કારણે મુસાફરોને પારાવાર મુશ્કેલીઓનો સામનો કરવો પડી રહ્યો છે ત્યારે આ અંગે નગરપાલિકાના અધિકારીને કોંગ્રેસ દ્વારા રજૂઆત કરી સત્વરે પાણીની સમસ્યાના ઉકેલની માંગ કરી હતી.